 Zekaraya 12  Ozi gbara ọkpụrụkpụ:Lee, ana m eme ka Jeruselem bụrụ ọkwá nke na-eme ka ndị niile gbara ya gburugburu ṅagharịa; a ga-anọchibido Juda, nọchibidokwa Jeruselem.Ọ ga-erukwa nụbọchị ahụ na m ga-eme ka Jeruselem bụrụ nkume dị arọ nye ndị niile. Ọ ghaghị ịkawasị ndị niile buliri ya ahụ; mba niile nke ụwa ga-ezukọta imegide ya.Nụbọchị ahụ, ka Jehova kwuru, m ga-eme ka ịnyịnya ọ bụla nọrọ ná mgbagwoju anya, meekwa ka onye na-agba ya gbaa ara; m ga-eme ka anya m dị nebe Juda nọ, m ga-emekwa ka ịnyịnya niile nke ndị dị iche iche kpuo ìsì.Ndị isi Juda ga-ekwu nobi ha, sị, Ndị bi na Jeruselem bụ ike anyị nke sitere naka Jehova nke ụsụụ ndị agha bụ Chineke ha.Nụbọchị ahụ, m ga-eme ka ndị isi Juda dị ka ite nke ọkụ juru nime ya nọhịa, meekwa ka ha dị ka ọwa na-enwu ọkụ nke e sonyere nùkwù ọka e gbutere ọhụrụ, ha ga-erepịa ndị niile nọ naka nri nakwa naka ekpe gbaa gburugburu; ndị Jeruselem ga-ebikwa nobodo ha bụ Jeruselem.Jehova ga-ebukwa ụzọ zọpụta ụlọikwuu nke Juda, ka ịma mma nke ụlọ Devid na ịma mma nke ndị bi na Jeruselem wee ghara ịdị ukwuu karịa nke Juda.Nụbọchị ahụ, Jehova ga-abụ ihe nchebe gburugburu ndị bi na Jeruselem; onye ọ bụla nime ha nke na-ada ada ga-esi ike nụbọchị ahụ dị ka Devid, ụlọ Devid ga-adịkwa ike dị ka chi; dị ka mmụọ ozi Jehova nke na-ebutere ha ụzọ.Ọ ga-erukwa nụbọchị ahụ na m ga-ahụ na m lara mba niile na-ebuso Jeruselem agha niyi.M ga-awụsa ụlọ Devid, wụsakwa ndị bi na Jeruselem mmụọ amara na nke arịrịọ, ha ga-elegide anya nOnye ahụ ha mara ube, ha ga-etikwara Ya mkpu arịrị otú a na-eti nihi ọnwụ nke nwa nwoke a mụrụ naanị ya; ha ga-akwara ya ákwá arịrị dị ilu dị ka mgbe a na-akwa ákwá arịrị dị ilu nihi ọnwụ nke nwa e bu ụzọ mụọ.Nụbọchị ahụ, mkpu arịrị a ga-eti na Jeruselem ga-adị ukwuu, dị ka mkpu arịrị e tiri na Hedadrimọn nke dị na ndagwurugwu Megido.Ala ahụ ga-akwa ákwá arịrị, nezinụlọ nezinụlọ; ezinụlọ Devid naanị ya, ndị inyom ya naanị ha; ezinụlọ Netan naanị ya, ndị inyom ya naanị ha;ezinụlọ Livaị naanị ya, ndị inyom ya naanị ha; ezinụlọ Shimiaị naanị ya, ndị inyom ya naanị ha;ezinụlọ niile fọdụrụnụ, nezinụlọ nezinụlọ, na ndị inyom ha naanị ha. 